Вкусно и Точка

«**Вкусно&nbsp;— и точка**» ()&nbsp;— расейская сетка рэстаранаў хуткага харчаваньня, створаная на базе сеткі McDonald’s пасьля яе закрыцьця ў Расеі ў сувязі з уварваньнем Расеі ва Ўкраіну і поўнага продажу ўсяго расейскага бізнэсу прадпрымальніку Аляксандру Говару. Адкрыцьцё першых рэстаранаў сеткі адбылося 12 чэрвеня 2022 году.

## Гісторыя
8 сакавіка 2022 году з-за санкцыяў, накладзеных на Расею, кампанія McDonald’s абвясьціла аб часовым спыненьні дзейнасьці ў Расеі. Разам з тым было заяўлена, што сетка рэстаранаў працягне выплачваць заробкі расейскім працаўнікам.

16 траўня кампанія аб’явіла аб поўным сыходзе з Расеі, а таксама аб поўным продажы ўсяго расейскага бізнэсу прадпрымальніку Аляксандру Говару з магчымасьцю празь некалькі гадоў выкупіць свае актывы назад.

Юрыдычная асоба засталася ранейшай, але была перайменаваная з ТАА «Макдоналдс» у ТАА «Сыстэма ПБО». Генэральны дырэктар McDonald’s у Расеі Алег Параёў застаўся на сваёй пасадзе. З 1 чэрвеня 2022 году да юрыдычнай асобы далучыліся дзьве рэгіянальныя «дачкі»: пецярбурскае ТАА «СРП» ( рублёў) і маскоўскае ТАА «ЮРП» (13 млрд рублёў). У 2021 годзе яго выручка перавысіла 75 млрд рублёў.

Акрамя таго, Алег Параёў быў прызначаны генэральным дырэктарам ТАА «ДВРП» (Уладзівасток,  рублёў), першапачаткова які належаў Аляксандру Говару. Асноўная юрыдычная асоба былога франчайзі ТАА «Даведнік» (Навакузьнецк, 2 млрд рублёў) захавала ранейшае кіраўніцтва. Былі выкуплены правы на ўсе актуальныя брэнды McDonald’s у Расеі да 2035 году.

9 чэрвеня сетка рэстаранаў апублікавала свой лягатып; было абвешчана, што лягатып будзе зялёнага колеру й пры гэтым на ім будуць намаляваныя дзьве жоўтыя лініі, якія прадстаўляюць палачкі бульбы фры, а таксама чырвона-аранжавы гурток, які сымбалізуе бургер. Сярод магчымых назваў новага брэнда былі абвешчаныя «Проста так», «Весела й смачна», «Той самы» і «Свабодная каса». Заяўкі на ўсе гэтыя назвы былі зарэгістраваны ў Распатэнце.

### [[Беларусь|Рэспубліка Беларусь]]
У лістападзе 2022 года было абвешчана, што McDonald’s сыходзіць з краіны 22 лістапада, і на яго месца прыйдзе расейская сетка хуткага харчаваньня «Смачна&nbsp;— і кропка», але гэтага не адбылося і жыцьцё McDonald’s была працягнутая да 27 лістапада 2022 году, з таго моманту рэстараны працавалі пад шыльдай «Мы открыты!» (). У пачатку красавіка 2023 года кампанія «КСБ Віктары Рэстараны» (кіравала McDonald’s у краіне) падала заяўку на рэгістрацыю назвы й таварнага знака «Mak.by». 18 красавіка 2023 года сетка рэстаранаў была перайменавана ў «Mak.by».

### Казахстан
«Смачна&nbsp;— і кропка» ня будзе працаваць пад сваім брэндам у Казахстане з-за ўмоў дамовы з McDonald’s. 16 студзеня 2023 года, неўзабаве пасьля сыходу McDonald’s з казахстанскага рынку, стала вядома, што расейская сетка падала заяўку на рэгістрацыю брэнда ў Казахстане. Аднак зьмены назвы на «Смачна&nbsp;— і кропка» так і не адбылося. 23 лістапада 2023 году ТАА «Food Solutions» (валодала франшызай McDonald’s у Казахстане) перайменавала былыя рэстараны McDonald’s у «I’m».

### [[Абхазія]]
Франшыза кампаніі «Смачна&nbsp;— і кропка» ўжо набыта ў Абхазіі, сетку плянуецца разгарнуць у рэспубліцы ў 2023 годзе, пасьля атрыманьня дазволу ад McDonald’s, узгадненьне з амэрыканскай карпарацыяй неабходна, паколькі ў сапраўдны момант Абхазія для заходніх краін зьяўляецца часткай Грузіі, дзе працуюць установы McDonald’s.

## Глядзіце таксама
* Mak.by
* McDonald’s

## Вонкавыя спасылкі
* Афіцыйны сайт

Катэгорыя:Расейскія кампаніі